Ад слоў да дзеяння: пры нас спецыялісты збіраюцца ўсяго за нейкія дзве гадзіны апрацаваць машыну хімічным антыкарам. На дне машыны добра відаць — намазана чорным, некалькі гадоў таму спрабавалі абараніць бар’ернай масцікай. У нейкім месцы дапамагло, а дзесьці не вельмі — рыжына на дне ўсё ж ёсць. Сяргей тлумачыць: калі б адразу на новым аўто выкарысталі масціку, вынікі былі б лепшыя. Нам трэба зараз ад масцікі пазбаўляцца? Не. Паколькі хімічны антыкар, у якога няма ні колеру, ні паху, не канфліктуе з масцікай, а, наадварот, надае ёй антыкаразійныя ўласцівасці, то наносяць яго зверху з дапамогай распыляльнікаў пад ціскам у 60 атмасфер.